ଭବାନୀପାଟଣା, ଏପ୍ରିଲ ୨(ଲୋକାଲ ୱାୟାର): 'ଚଳିତ ନିର୍ବାଚନରେ ଓଡ଼ିଶା ଇତିହାସ ଲେଖିବ । ୨୦୧୭ରେ ଉତ୍ତର ପ୍ରଦେଶ ଏବଂ ୨୦୧୮ରେ ତ୍ର୍ରିପୁରାରେ ଯେପରି ବିଜେପିର ଐତିହାସିକ ବିଜୟ ହେଲା, ଏବେ ଓଡ଼ିଶାରେ ମଧ୍ୟ ସମାନ ଫଳ ହେବ । ଏଥିପାଇଁ ମୁଁ ଆପଣମାନଙ୍କୁ ଆଗୁଆ ଅଭିନନ୍ଦନ ଜଣାଉଛି' ।
କଳାହାଣ୍ଡି ଜିଲ୍ଲାର ଭବାନୀପାଟଣା ଶ୍ରୀକୃଷ୍ଣ ନଗର ପଡ଼ିଆରେ ମଙ୍ଗଳବାର ପୂର୍ବାହ୍ନରେ ଅନୁଷ୍ଠିତ ବିଜେପିର ବିଜୟ ସଂକଳ୍ପ ସମାବେଶରେ ଯୋଗ ଦେଇ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଏହା କହିଛନ୍ତି ।
ପ୍ରଧାନମନ୍ତ୍ରୀ ପଶ୍ଚିମ ଓଡ଼ିଶା ଭାଷାରେ ଉପସ୍ଥିତ ଜନସାଧାରଣଙ୍କୁ ଜୁହାର ହୋଇ ଚକରା ବିଶୋୟୀ, ଗୋପବନ୍ଧୁ ଦାସ ଓ ମଧୁସୂଦନ ଦାସଙ୍କ ଭଳି ବରପୁତ୍ରମାନଙ୍କୁ ଶ୍ରଦ୍ଧା ସୁମନ ଜଣାଇବା ସହ ମା' ମାଣିକେଶ୍ୱରୀଙ୍କୁ ପ୍ରଣାମ କରିଥିଲେ । ଭାରତ ମାତା କୀ ..ଜୟ ସ୍ଲୋଗାନ ସହ ମୋଦି ତାଙ୍କ ଉଦବୋଧନ ଆରମ୍ଭ କରିଥିଲେ ।
ମୋଦି କହିଥିଲେ, 'ପାଞ୍ଚ ବର୍ଷ ପୂର୍ବେ ସେ ଦିଲ୍ଲୀରେ ଦାୟିତ୍ୱ ଗ୍ରହଣ କରିଥିଲେ । ପ୍ରଧାନ ସେବକ ଭାବେ ଦେଶର ସେବା କରିବାକୁ ଦେଶବାସୀ ତାଙ୍କୁ ଆଦେଶ ଦେଇଥିଲେ ।
ବିଗତ ପାଞ୍ଚ ବର୍ଷରେ ସେ ଗୋଟିଏ ଦିନ ବି ଛୁଟି ନେଇନାହାନ୍ତି । ତାଙ୍କ ଶରୀର ଯେତିକି କାମ କରିପାରିବ ସେତିକି କରିଛନ୍ତି ।
ଦେଶର ସେବା ପାରୁ ପର୍ଯ୍ୟନ୍ତ କରିବାକୁ ପ୍ରୟାସ କରିଛନ୍ତି । ସବୁ ସମସ୍ୟା ସମାଧାନ କରିବାକୁ ରାସ୍ତା ଖୋଜିଛନ୍ତି ।
ଏଥିପାଇଁ ଦେଶବାସୀ ସହଯୋଗ କରିଛନ୍ତି । ଦେଶରେ ଯାହା ବି ପରିବର୍ତ୍ତନ ଆସିଛି, ତାହାର ଶ୍ରେୟ ଦେଶବାସୀଙ୍କୁ ଯାଉଛି ।
ଓଡ଼ିଶାର ଜନସାଧାରଣ ଏବଂ ପ୍ରଭୁ ଜଗନ୍ନାଥଙ୍କ ଆଶୀର୍ବାଦ ତାଙ୍କ ସହ ଥିବାରୁ ସେ ଉପସ୍ଥିତ ଜନତାଙ୍କୁ ଧନ୍ୟବାଦ ଜଣାଇଥିଲେ' ।
ମୋଦି ନିଜକୁ ଚୌକିଦାର ଭାବେ ବର୍ଣ୍ଣନା କରିବା ସହ ବିଗତ ୫ ବର୍ଷରେ ଓଡ଼ିଶାରେ କେନ୍ଦ୍ର ସରକାରଙ୍କ ଦ୍ୱାରା ସଫଳତାର ସହ କାର୍ଯ୍ୟକାରୀ ହୋଇଥିବା ବିଭିନ୍ନ ଜନକଲ୍ୟାଣ ଯୋଜନା ସମ୍ପର୍କରେ ଉଲ୍ଳେଖ କରିଥିଲେ ।
ସେ କହିଥିଲେ, ଗତ ପାଞ୍ଚ ବର୍ଷରେ ରାଜ୍ୟରେ ୮ ଲକ୍ଷ ଗରିବ ପରିବାରଙ୍କୁ ପକ୍କା ଘର ମିଳିପାରିଛି । ୨୪ ଲକ୍ଷ ଘରକୁ ମାଗଣା ବିଦ୍ୟୁତ ସଂଯୋଗ ଦିଆଯାଇଛି ।
ସେମାନଙ୍କ ଘରୁ ଅନ୍ଧାର ଦୂର ହୋଇଛି । ସ୍ୱାଧୀନତା ପରେ ୩ ହଜାର ଗ୍ରାମରେ ପ୍ରଥମ ଥର ବିଦ୍ୟୁତ ଆଲୋକ ପହଞ୍ଚିଛି ।
ରାଜ୍ୟରେ ୪୦ ଲକ୍ଷ ମାଗଣା ଗ୍ୟାସ ସଂଯୋଗ ଦିଆଯାଇଛି । ସେସବୁ ପରିବାର ଧୂଆଁର କଷ୍ଟରୁ ମୁକ୍ତ ହୋଇଛନ୍ତି ।
୧ କୋଟି ୪୦ ଲକ୍ଷ ଲୋକଙ୍କ ବ୍ୟାଙ୍କ ଖାତା ଖୋଲା ଯାଇପାରିଛି । ୫୦ ଲକ୍ଷ ଶୌଚାଳୟ ନିର୍ମାଣ ହୋଇଥିବାରୁ ୫୦ ଲକ୍ଷ ପରିବାରରେ ମା'-ଭଉଣୀଙ୍କ ସମ୍ମାନ ରଖାଯାଇଛି ।
ପଞ୍ଚାୟତ ନିର୍ବାଚନରେ ବିଜେପି ସହଯୋଗ କରିଥିବାରୁ ମୋଦି ଓଡ଼ିଶାବାସୀଙ୍କୁ ଧନ୍ୟବାଦ ଜଣାଇବା ସହ କହିଥିଲେ, ରାଜ୍ୟରେ ବିଜେପି ସରକାର ଥିଲେ କେନ୍ଦ୍ରୀୟ ଯୋଜନା ଲାଗୁ କରିବା ଟିକେ ସହଜ ହୋଇଥାନ୍ତା ।
ଏଠାକାର ସରକାର ଟିକେ ବି ହଲୁ ନାହାନ୍ତି । କେନ୍ଦ୍ର ଯୋଗୁ ଆଦିବାସୀଙ୍କ ବିକାଶ ହୋଇଛି । ପିଲାଙ୍କ ପାଠପଢ଼ା, ଯୁବପିଢ଼ିଙ୍କୁ ରୋଜଗାର, ଚାଷୀଙ୍କୁ ଜଳସେଚନ ଇତ୍ୟାଦି ବିକାଶର ପଂଚଧାରା ଲୋକଙ୍କ ନିକଟରେ ପହଞ୍ଚିପାରିଛି ।
ମୋଦି ନିଜ ଉଦବୋଧନରେ ନେହରୁ, ଇନ୍ଦିର ଗାନ୍ଧୀ ଓ ରାଜବୀ ଗାନ୍ଧୀଙ୍କ କଂଗ୍ରେସ ସରକାର ପ୍ରସଙ୍ଗ ଉଠାଇଥିଲେ ।
କଂଗ୍ରେସ ଶାସନ କାଳରେ ଭାରତ ସରକାର କେବେ ବି ଆଦିବାସୀ ମନ୍ତ୍ରାଳୟ ଗଠନ କରି ନଥିଲେ । କିନ୍ତୁ ଅଟଳ ବିହାରୀ ବାଜପେୟୀ ତାହା କରିଥିଲେ ।
ସେହିପରି ମତ୍ସ୍ୟଜୀବୀମାନଙ୍କ ପାଇଁ କୌଣସି ସରକାର ଚିନ୍ତା କରି ନଥିଲେ । ତାଙ୍କ (ମୋଦି) ସରକାର ଏହା ଗଠନ କରିଛନ୍ତି ।
ବନଧନ ଯୋଜନା ଦ୍ୱାରା ଆଦିବାସୀଙ୍କୁ ଜଙ୍ଗଲ ଉତ୍ପାଦର ଉଚିତ ମୂଲ୍ୟ ମିଳିବାର ବ୍ୟବସ୍ଥା କରାଯାଇଛି । ଏଭଳି ଉତ୍ପାଦର ସଂଖ୍ୟା ୧୦ରୁ ବଢ଼ାଇ ୫୦ କରାଯାଇଛି ।
ଏହା ଉପରେ ଉଚିତ ଏମଏସପି ମିଳୁଛି । ପୂର୍ବରୁ ନିଜ ଜମିରେ ବାଉଁଶ କାଟିଲେ ବି ଜେଲ ଯିବାକୁ ପଡ଼ୁଥିଲା । ଏବେ ଏଥିପାଇଁ ଅନୁମତି ପ୍ରଦାନ କରାଯାଇଥିବା ମୋଦି କହିଥିଲେ ।
ସେ କହିଥିଲେ, ବିଜେପି ଆସିଲେ ଗରିବଙ୍କ ସ୍ଥିତି ସୁଧୁରିବ । ୫ ବର୍ଷରେ ବିକାଶର ଗତି ବଢ଼ିପାରିବ । ଉଭୟ କଂଗ୍ରେସ ଓ ବିଜେଡିକୁ ହମଲା କରି ମୋଦି କହିଥିଲେ, ଗରିବଙ୍କୁ ଗରିବ ରଖିବାକୁ ଉଭୟ ସରକାର ଷଡ଼ଯନ୍ତ୍ର କରିଛନ୍ତି । ଗରିବଙ୍କୁ ସେମାନେ ଭୋଟ ବ୍ୟାଙ୍କ ଭାବି ଗରିବ..ଗରିବ ମାଳା ଜପୁଛନ୍ତି ।
ଚର୍ଚ୍ଚିତ ଦାନା ମାଝୀ ପ୍ରସଙ୍ଗ ଉଠାଇ ସେ କହିଲେ, ବିଜେଡି ସରକାର ଯୋଗୁ ଦାନା ମାଝୀଙ୍କ ଭଳି ଲୋକଙ୍କୁ ଆମ୍ବୁଲାନ୍ସ ମିଳୁନାହିଁ । ଘରଦ୍ୱାର ଛାଡ଼ି ଲୋକମାନେ ମଜଦୁରି ଲାଗିବାକୁ ରାଜ୍ୟ ବାହାରକୁ ଯାଉଛନ୍ତି ।
ମୋଦି କହିଥିଲେ, କଳାହାଣ୍ଡିର ସମ୍ପର୍କ କଂଗ୍ରେସ ସହ ବହୁ ପୁରୁଣା । ଏଠାକୁ ରାଜୀବ ଗାନ୍ଧୀ ଆସି କହିଥିଲେ, ସେ କେନ୍ଦ୍ରରୁ ୧ ଟଙ୍କା ପଠାଉଥିବା ବେଳେ ଏଠାରେ ୧୫ ପଇସା ପହଞ୍ଚୁଛି । ୮୫ ପଇସା ଦଲାଲଙ୍କ ଦ୍ୱାରା ହଡ଼ପ ହେଉଛି ଜାଣି ବି ସେ କିଛି କରି ନଥିଲେ ।
ଏବେ ରିମୋଟ (ବିଜେଡି) ସରକାର ଏହି ୧୫ ପଇସାକୁ ୧୬ ପଇସା କରି ବାହାଦୂରୀ ନେଉଛି । ଯଦି ଜଣେ ଡାକ୍ତର ରୋଗ ଜାଣି ବି ଔଷଧ ନ ଦେଲା, ତା ପାଖକୁ ଆପଣମାନେ କ'ଣ ଯିବେ କି ବୋଲି ମୋଦି ଉପସ୍ଥିତ ଜନତାଙ୍କୁ ପ୍ରଶ୍ନ କରିଥିଲେ ।
ଗରିବଙ୍କୁ ଲୁଟୁଥିବା ସରକାରକୁ ସମର୍ଥନ ନ କରିବାକୁ ସେ ଆହ୍ୱାନ ଦେଇଥିଲେ । ଏବେ ବିଜେପି ସରକାର ଶହେ ପଇସା ଦେଉଛି ଏବଂ ଗରିବଙ୍କ ପାଖରେ ତାହା ପହଞ୍ଚୁଛି । ଗରିବଙ୍କୁ ଲୁଟୁଥିବା ୮ କୋଟି ଜାଲ ଲୋକଙ୍କୁ ଚିହ୍ନଟ କରାଯାଇଛି ।
ଏହି ଜାଲ୍ ହିତାଧିକାରୀ ଗ୍ୟାସ ଓ ରାସନ କାର୍ଡରୁ ଫାଇଦା ନେଉଥିଲେ । ଏମାନଙ୍କୁ ଚିହ୍ନଟ କରି ବିଜେପି ସରକାର ୧ ଲକ୍ଷ ୧୦ ହଜାର କୋଟି ଟଙ୍କା ବଞ୍ଚାଇଛନ୍ତି । ସେଥିପାଇଁ ତାଙ୍କୁ ଏବେ ସକୁ ଗାଳି ଦେଇ ଚୌକିଦାର ହଟାଓ ସ୍ଲୋଗାନ ଦେଉଛନ୍ତି । ଗାଳି ଖାଇବାକୁ ସେ ପ୍ରସ୍ତୁତ ।
ମୋଦି କହିଥିଲେ କଂଗ୍ରେସ ସରକାରର ପରମ୍ପରାକୁ ବିଜେଡି ସରକାର ବଢ଼ାଇ ଖଣି ଓ ଚିଟଫଣ୍ଡ ମାଫିଆଙ୍କୁ ସୁରକ୍ଷା ଦେଉଛି ।
ଚାଷୀ ଓ ଗରିବଙ୍କ ସ୍ୱାସ୍ଥ୍ୟସେବା ପାଇଁ କେନ୍ଦ୍ର ସରକାର କରୁଥିବା ବିଭିନ୍ନ ଯୋଜନାକୁ ଓଡ଼ିଶା ସରକାର ଲାଗୁ କରୁ ନଥିବାରୁ ମୋଦି ତୀବ୍ର ସମାଲୋଚନା କରିଥିଲେ । ଦେଶର ୩ କୋଟି ଚାଷୀଙ୍କୁ କେନ୍ଦ୍ର ସରକାର ସହାୟତା ଦେଇ ସାରିଥିବା ବେଳେ ଓଡ଼ିଶାର ଚାଷୀ ବିଜେଡି ପାଇଁ ବଂଚିତ ହେଉଥିବା ସେ କହିଥିଲେ ।
ଏକଦା ବିଜେପି ସଭାପତି ମୁରଲୀ ମନୋହର ଯୋଶୀଙ୍କ ସହ ଏକତା ଯାତ୍ରାରେ କଳାହାଣ୍ଡି ଆସିଥିବା ବେଳେ ତାଙ୍କୁ ମିଳିଥିବା ସମ୍ବର୍ଦ୍ଧନାକୁ ସେ ଏହି ଅବସରରେ ସ୍ମରଣ କରିଥିଲେ ।
ପିଲାଟିଏ ୧୯ ବର୍ଷ ହୋଇଗଲେ, ରୋଜଗାରର ବାଟ ଖୋଜିଥାଏ । ଏବେ ବିଜେଡି ସରକାରକୁ ୧୯ ବର୍ଷ ହୋଇଗଲା ।
ତେଣୁ ରାଜ୍ୟବାସୀ ପରିବର୍ତ୍ତନ କରିବା ଦରକାର । ପରିବର୍ତ୍ତନର ସମୟ ଆସିଛି । ନୂଆ ସୂର୍ଯ୍ୟୋଦୟର ବେଳ ଆସିଛି ।
ବିକାଶର ଡବଲ ଇଞ୍ଜିନ ପାଇଁଁ ବିଜେପିକୁ ଭୋଟ ଦେବାକୁ ଆହ୍ୱାନ ଦେଇ ମୋଦି ମେଁ ଭି ଚୌକିଦାର ସ୍ଲୋଗାନ ସହ ଉଦବୋଧନ ଶେଷ କରିଥିଲେ ।
ସଭାରେ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ, ରାଷ୍ଟ୍ରୀୟ ଉପସଭାପତି ବୈଜୟନ୍ତ ପଣ୍ଡା, ରାଜ୍ୟ ସଭାପତି ବସନ୍ତ ପଣ୍ଡା ଏବଂ ଦାମୋଦର ରାଉତ ପ୍ରମୁଖ ଉପସ୍ଥିତ ଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
